Da Ponsonbys styrker, 5th Dragoon Guards, ankom Den iberiske halvøy i oktober 1811, ble den del av John Le Marchants tunge kavaleribrigade. Ponsonby var med på stormangrepet under slaget ved Salamanca i juli 1812. Ved den anledning red de brirtiske tunge dragoner ned én fransk infanteridivisjon og deler av en annen før de ble stagget. Etter Le Marchants død under slaget overtok Ponsonby brigaden, og deltok i felttoget som blant annet skulle se beleiringen av Burgos.